กรมสรรพากร ชงต่อมาตรการภาษีกระตุ้นท่องเที่ยวในปท.ออกไปอีก 2 ปี
กรมสรรพากร ชงต่อมาตรการภาษีกระตุ้นท่องเที่ยวในปท.ออกไปอีก 2 ปี
12 ก.พ. 2559

นายประสงค์ พูนธเนศ อธิบดีกรมสรรพากร เปิดเผยว่า กรมสรรพากรได้เสนอให้กระทรวงการคลังพิจารณาขยายเวลามาตรการส่งเสริมการท่องเที่ยวในประเทศด้วยการนำค่าใช้จ่ายด้านการท่องเที่ยวลดหย่อนภาษีเพิ่มอีก 2 ปี โดยจะให้เพิ่มค่าใช่จ่ายที่เอามาคำนวณการหักลดหย่อนเพิ่มเป็นหลักแสนบาทจากปกติ 6 หมื่นบาท เพื่อสนับสนุนให้เกิดการบริโภคภายในประเทศให้ดีขึ้น โดยคาดว่าจะเสนอให้ที่ประชุมคณะรัฐมนตรี (ครม.) พิจารณาในเร็วๆนี้
ส่วนความคืบหน้าการยื่นแบบภาษีเงินได้บุคคลธรรมดาในรอบปี 2558 นั้น ขณะนี้มีผู้เสียภาษียื่นขอคืนภาษีผ่านระบบออนไลน์แล้ว 84% และกรมฯ ได้คืนภาษีเงินได้ไปแล้ว 2,500 ล้านบาท จากผู้ที่อยู่ในระบบภาษีรวม 1.7 ล้านราย